b'\n_START_ARTICLE_\nChristoph Scheiner\n_START_SECTION_\n\xc5\xbdivljenje in delo\n_START_PARAGRAPH_\nScheiner je leta 1595 stopil v jezuitski red. Leta 1611 je med prvimi opazoval Son\xc4\x8deve pege. Najprej je verjel, da gre za Son\xc4\x8deve naravne satelite. Neodvisno od njega sta \xc5\xbee malo pred njim opazovala Son\xc4\x8deve pege David Fabricij in njegov sin Johannnes ter Galilei. Leta 1630 je Scheiner objavil knjigo Rosa Ursina. Do tedaj sta z Galilejem \xc5\xbee uvidela, da so pege dejansko pojav na Son\xc4\x8devi povr\xc5\xa1ini._NEWLINE_Ker se je kasneje ob Maunderjevem minumumu (1645-1715) zelo zmanj\xc5\xa1ala dejavnost peg, je Scheinerjeva knjiga dolgo \xc4\x8dasa ostala standardni vir o Son\xc4\x8devih pegah._NEWLINE_Do svoje smrti je nasprotoval heliocentri\xc4\x8dni sliki sveta. Sovra\xc5\xbeil je Galileja zaradi prerekanja o prvenstvu nad odkritjem Son\xc4\x8devih peg. Njegovo nasprotovanje je bil pomemben \xc4\x8dinitelj pri te\xc5\xbeavah Galileja z rimskokatoli\xc5\xa1ko cerkvijo, saj je Galilei podpiral heliocentri\xc4\x8dni model.\n_START_SECTION_\nPoimenovanja\n_START_PARAGRAPH_\nUdarni krater Scheiner na Luni se imenuje po njem.'